Bronte Campbell

| Mitalit | Mitalit | Mitalit |  |
| --- | --- | --- | --- |
|  Sisarukset Bronte ja Cate Campbell 2015 MM-kisojen 100 metrin vapaauinnin palkintojenjaossa. |  Sisarukset Bronte ja Cate Campbell 2015 MM-kisojen 100 metrin vapaauinnin palkintojenjaossa. |  Sisarukset Bronte ja Cate Campbell 2015 MM-kisojen 100 metrin vapaauinnin palkintojenjaossa. |  |
Maa:   Australia
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa |  Rio de Janeiro 2016 | 4x100 m vu |  |
|  Kultaa | Tokio 2020 | 4x100 m vu |  |
|  Kultaa | Pariisi 2024 | 4x100 m vu |  |
|  Pronssia | Tokio 2020 | 4×100 m sku sekajoukkueet |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Kazan 2015 | 50 m vu |  |
|  Kultaa | Kazan 2015 | 100 m vu |  |
|  Kultaa | Kazan 2015 | 4×100 m vu |  |
|  Kultaa | Gwangju 2019 | 4×100 m vu |  |
|  Kultaa | Gwangju 2019 | 4×100 m sku sekajoukkueet |  |
|  Hopeaa | Barcelona 2013 | 4×100 m vu |  |
|  Hopeaa | Budapest 2017 | 4×100 m vu |  |
|  Hopeaa | Budapest 2017 | 4×100 m sku sekajoukkueet |  |
|  Hopeaa | Gwangju 2019 | 4×100 m vu sekajoukkueet |  |
|  Pronssia | Kazan 2015 | 4×100 m sku |  |
|  Pronssia | Budapest 2017 | 4×100 m sku |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Doha 2014 | 50 m vu |  |
|  Hopeaa | Doha 2014 | 4×100 m sku |  |
| Tyynenmeren-mestaruuskilpailut  | Tyynenmeren-mestaruuskilpailut  | Tyynenmeren-mestaruuskilpailut  |  |
|  Kultaa | Gold Coast 2014 | 4×100 m vu |  |
|  Hopeaa | Gold Coast 2014 | 50 m vu |  |
|  Hopeaa | Gold Coast 2014 | 100 m vu |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | 4×100 m vu |  |
|  Kultaa | Glasgow 2014 | 4×100 m sku |  |
|  Kultaa | Gold Coast 2018 | 100 m vu |  |
|  Kultaa | Gold Coast 2018 | 4×100 m vu |  |
|  Hopeaa | Glasgow 2014 | 100 m vu |  |
|  Hopeaa | Gold Coast 2018 | 50 m vu |  |
|  Pronssia | Glasgow 2014 | 50 m vu |  |
Bronte Campbell (s. 14. toukokuuta 1994 Blantyre, Malawi) on australialainen uimari. Hän edustaa brisbanelaista Indooroopilly Swim Club -seuraa ja on pituudeltaan 179 cm. Myös hänen sisarensa Cate Campbell on huippu-uimari.
Campbellin eteläafrikkalaissyntyiset vanhemmat Jenny ja Eric Campbell asuivat aikoinaan kymmenen vuotta Malawissa, jossa neljä perheen viidestä tyttärestä syntyi. Perhe muutti Brisbaneen 2001 Jennyn odottaessa perheen nuorinta lasta. Simon Cusack alkoi valmentaa Bronte ja Cate Campbellia.
Bronte Campbell saavutti junioreiden MM-kilpailuissa Limassa 2011 kultaa 50 metrin ja pronssia 100 metrin vapaauinnissa. Lontoon olympialaisissa 2012 hän sijoittui 50 metrin vapaauinnissa kymmenenneksi. Barcelonan MM-kilpailuissa 2013 hän sijoittui viidenneksi 50 metrin vapaauinnissa ja sai hopeaa 4 × 100 metrin vapaauintiviestissä.
Campbell saavutti Glasgow'n Kansainyhteisön kisoissa 2014 kultaa 4 × 100 metrin vapaauintiviestissä ja 4 × 100 metrin sekauintiviestissä, jossa tosin ui vain alkuerissä. Lisäksi hän sai hopeaa 100 metrin vapaauinnissa ja pronssia 50 metrin vapaauinnissa. Saman kesän Tyynenmeren-mestaruuskilpailuissa hän voitti kultaa 4 × 100 metrin vapaauintiviestissä sekä sijoittui toiseksi 50 ja 100 metrin vapaauinneissa.
Campbell saavutti Dohan lyhyen radan MM-kilpailuissa 2014 hopeaa 50 metrin vapaauinnissa ja 4 × 100 metrin sekauintiviestissä sekä sijoittui neljänneksi 100 metrin vapaauinnissa. Kazanissa 2015 hän voitti pitkän radan maailmanmestaruudet 50 metrin vapaauinnissa ajalla 24,12, 100 metrin vapaauinnissa ajalla 52,52 ja 4 × 100 metrin vapaauintiviestissä sekä sai pronssia 4 × 100 metrin sekauintiviestissä.
Campbell ui Rio de Janeiron olympialaisissa 2016 kolmannen osuuden Australian kultajoukkueessa 4 × 100 metrin vapaauintiviestissä. Lisäksi hän sijoittui neljänneksi 100 metrin  ja seitsemänneksi 50 metrin 
vapaauinnissa. Budapestin MM-kilpailuissa 2017 hän saavutti hopeaa naisten 4 × 100 metrin vapaauintiviestissä ja sekajoukkueiden 4 × 100 metrin sekauintiviestissä sekä pronssia naisten 
4 × 100 metrin sekauintiviestissä. Lisäksi hän oli kuudes 50 metrin vapaauinnissa ja seitsemäs 100 metrin vapaauinnissa.
Campbell saavutti Gold Coastin Kansainyhteisön kisoissa 2018 kultaa 100 metrin vapaauinnissa ajalla 52,27 ja 4 × 100 metrin vapaauintiviestissä sekä hopeaa 50 metrin vapaauinnissa. Gwangjun MM-kilpailuissa 2019 hän voitti kultaa naisten 4 × 100 metrin vapaauintiviestissä sekä sekajoukkueiden 4 × 100 metrin sekauintiviestissä, jonka alkuerissä hän ui. Lisäksi hän saavutti hopeaa sekajoukkueiden 4 × 100 metrin vapaauintiviestissä ja oli kahdeksas 50 metrin vapaauinnissa.
Tokion olympialaisissa 2020 Campbell saavutti Australian joukkueessa olympiakultaa 4 x 100 metrin vapaauintiviestissä ja pronssia sekajoukkueiden 4 × 100 metrin sekauintiviestissä. Pariisin olympialaisissa 2024 hän voitti jälleen kultaa 4 × 100 metrin vapaauintiviestissä.